Тхьаркъохъо Юныс адыгабзэм вариант гущыIэхэр тIоу щызэтырефых: фонетикэ ыкIи морфологие вариантхэр. Авторым фонетикэ вариантхэм орфографие шъуашэхэри, диалект шъуашэхэм ащыщхэри ахелъытэх. ГущыIэм пае: кэлхоз/ колхоз, румк/рюмк; гоIал/гуIал, Iоджи/Iэджи, къотамэ/ къутамэ, маткIо/ маркIо, гъоргын/ гъогын, кIэлъырысын/ кIэрысын, кIэгъэIэкъон/ кIэгъэкъон, нэмыкIхэри.